તેમાં એક સર્વસામાન્ય વાત એ છે કે પ્રશાસક અધિકારી હોવાને કારણે ખાસ કરીને બિહાર અને યુપીમાં લગ્નબજારમાં કરોડોનો ભાવ મળવાને કારણે છોકરાના માતાપિતા દહેજની લાલચમાં આવીને મનમેળ વગરના લગ્નો કરાવી રહ્યાં છે. આવી સ્થિતિમાં છોકરો તો સામાન્ય પરિવારનો હોય છે પરંતુ કરોડોનું દહેજ લાવનાર છોકરી ધનાઢય પરિવારની હોવાને કારણે થોડા દિવસો પછી ખટપટ શરૂ થાય છે અને ભવિષ્યમાં એકના મોત સાથે ખતમ થાય છે. હકિકત એ છે કે, દહેજ પ્રથા જ આ ઘટનાના મૂળમાં છે.